APROBACIÓN DEFINITIVA DA MODIFICACIÓN DE ORDENANZA FISCAL DA TAXA DE ABASTECEMENTO DE AUGA
ADMINISTRACIÓN LOCAL — Municipal — Rosal, O (Ordenanzas e Regulamentos, 11/06/2018)

Aprobación definitiva da modificación da Ordenanza Fiscal reguladora da taxa pola prestación do servizo de abastecemento de auga do Concello do Rosal Elevado a definitivo por non terse presentado reclamacións no período de exposición pública, o acordo adoptado polo Pleno da Corporación en sesión ordinaria que tivo lugar o día 24 de marzo de 2018, polo que se aprobaba a modificación da Ordenanza Fiscal reguladora da taxa pola prestación do servizo de abastecemento de auga do Concello do Rosal, en cumprimento do disposto no artigo 17 do Texto Refundido da Lei Reguladora das Facendas Locais, procédese á publicación do texto íntegro da citada ordenanza modificada: No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, este Concello modifica a “Taxa pola prestación do servizo de distribución de auga, gas, electricidade, e outros abastecementos públicos incluídos os dereitos de enganche de liñas e colocación e utilización de contadores e instalacións análogas, cando ditos servizos ou subministracións sexan prestados por entidades locais”, a que se refire o artigo 20.4. t) do citado Real decreto lexislativo, que se rexerá pola presente Ordenanza Fiscal, e cuxas normas atenden ao prevido no artigo 57 do mesmo texto legal. Constitúe o feito impoñible desta taxa: 1.—A actividade municipal técnica e administrativa, tendente a verificar si se dan as condicións necesarias para autorizar a acometida á rede de abastecemento de auga municipal.2.—A prestación do servizo de subministración de auga.1.—Son suxeitos pasivos desta taxa, na condición de contribuíntes, as persoas físicas e xurídicas, así como as comunidades de bens, herdanzas xacentes e demais entidades ás que se refire ó art.35.4 da Lei xeral tributaria que soliciten ou resulten beneficiadas ou afectadas polos servizos prestados polo Concello a que se refire o artigo anterior.2.—Terán a condición de substitutos do contribuínte, os propietarios dos inmobles, que poderán repercutir, no seu caso, as cotas sobre os respectivos beneficiarios.1.—Responderán solidariamente das obrigas tributarias do suxeito pasivo as persoas ou entidades ás que se refire o art.42 da Lei xeral tributaria.2.—Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. Tomarase como base para a determinación do importe da taxa os custos directos e indirectos necesarios para garantir o mantemento e desenvolvemento razoable do servizo de abastecemento de auga. A cota desta taxa será a seguinte: Tarifa: 220,65 euros Na percepción da taxa seguirase o criterio de progresividade por escalas, aplicándose a tarifa correspondente a cada un dos tramos, e facturando ao usuario o resultante da suma de todos eles: Consumo de 0 a 48 m3: 8,82 euros ao cuadrimestre De 48 ata 96 m3: 0,41 m3 Mais de 96 m3: 0,6888 m3 Consumo de 0 a 48 m3: 12,342 euros ao cuadrimestre De 48 ata 96 m3: 0,574 m3 Mais de 96 m3: 0,9646 m3 Para a confección da liquidación tributaria, en aplicación das tarifas establecidas no epígrafe II, teranse en conta as seguintes normas: 1.—O consumo mínimo a facturar aos usuarios non poderá ser inferior a 8,82 €/m3 ao cuadrimestre para usos domésticos e 12,342 €/m3 para usos comerciais, industrias e obras.2.—Como norma xeral a determinación do consumo que realice cada usuario concretarse mediante diferencia entre a lectura do contador de medida de dous períodos consecutivos.3.—As subministracións que non posúan contador ou non estean dadas de alta no padrón do Concello, ou pese ao cumprimento dos requisitos anteriores sexa utilizado de forma fraudulenta, facturaranse por un mínimo de 200 m3 para usos domésticos, e 500 m3 para usos comerciais, industriais e obras. De conformidade co disposto no artigo 9.1 do TRLRFL, non se recoñecen outros beneficios fiscais que os expresamente previstos nas normas con rango de lei ou os derivados da aplicación dos tratados internacionais. a) Cando se trate de servizos non periódicos: Devéngase a taxa e nace a obrigación de contribuír dende se que solicite a prestación do servizo ou dende que se utiliza o mesmo sen estar autorizado. b) Cando se trate de servizos periódicos: A taxa devéngase o primeiro día do período impositivo, excepto no momento de alta no padrón, que se devengará a partir dese momento. O período impositivo coincidirá co cuadrimestre natural, salvo no caso de alta no servizo que abranguerá dende o día da alta ata a finalización do período impositivo e no caso de baixa, dende o primeiro día do período impositivo ata o día da baixa. a) Cando se trate de servizos non periódicos: - Cando se trate de servizos ou actividades cunha liquidación que se poida cuantificar no momento de presentar a solicitude de prestación, liquidarase nese mesmo momento ou no momento posterior, pero sempre antes de prestar o servizo ou de realizar a actividade. - Cando se trate de servizos ou actividades cunha liquidación que non se poida cuantificar no momento de presentar a solicitude da prestación do servizo, practicarase a liquidación unha vez prestado o servizo ou realizada a actividade. - Se se realiza a prestación do servizo ou actividade sen mediar solicitude, liquidarase e notificarase a taxa tan pronto se detecte esta situación, esixíndose o ingreso nos prazos previstos no Regulamento xeral de recadación para a liquidación de contraído previo, sen prexuízo de abrir o oportuno expediente sancionador por infracción tributaria. b) Cando se trate de servizos periódicos: - Practicarase una liquidación cuadrimestral ao 30 de abril, 31 de agosto, e 31 de decembro. O pagamento desta taxa realizarase: 1.—As persoas ou entidades interesadas na prestación dos servizos que se citan no artigo 2 desta ordenanza, deberán presentar solicitude por escrito na que se detalle o lugar para o que se solicita. Á solicitude de alta deberá achegar: a) Identificación do substituto do contribuínte (achegando copia do NIF), e se non fora o mesmo, identificación do contribuínte (achegando copia do NIF). b) Copia do título de propiedade do inmoble obxecto do servizo.2.—Unha vez autorizada a prestación do servizo entenderase prorrogado mentres non se presente declaración de baixa polo interesado, a non ser que se trate de servizos non periódicos.3.—O substituto do contribuínte, estará obrigado a comunicar as variacións de orde físico, xurídico, ou económico que se produzan nos inmobles ou actividades gravadas pola taxa. Ditas declaracións deberán presentarse no rexistro xeral deste Concello antes de que finalice o cuadrimestre natural de facturación. No caso de falla de presentación de declaración ou presentación extemporánea desta, os efectos da mesma terán lugar no período impositivo seguinte ao da presentación, sen prexuízo das sancións que se puideran impoñer.4.—A colocación do cadro con contador e accesorios, realizarase respectando estritamente as condicións que lle sinale o Concello na licenza que preceptivamente se expida. En caso de dúbida, o lugar de emprazamento será fixado polos servizos técnicos municipais. No relativo á cualificación das infraccións tributarias e as súas correspondentes sancións, estarase ó disposto nos artigos 183 e seguintes da Lei xeral tributaria e demais normativa aplicable que a desenrola.1.—A contía da taxa poderase actualizar conforme ao Índice de Prezos do Consumo (IPC) establecido para o Estado polo Instituto Nacional de Estatística (INE). 2.—O cálculo da actualización farase tendo en conta a evolución do IPC durante o período comprendido entre o mes de agosto do ano no que se aprobara a última actualización e o mes de xullo do ano inmediatamente anterior ao da súa aplicación, ambos inclusive.3.—A actualización requirirá, para a súa efectividade, a súa aprobación polo Pleno, conforme ao procedemento previsto no artigo 17 do Real Decreto Lexislativo 2/2004. DISPOSICIÓN FINAL.— A presente modificación da Ordenanza, aprobouse polo Pleno en sesión de data 24 de marzo de 2018, e, unha vez publicada integramente no Boletín Oficial da Provincia, entrará en vigor permanecendo vixente en tanto non se acorde a súa modificación ou derrogación. DISPOSICIÓN DERROGATORIA.— A presente Ordenanza fiscal derroga á “Taxa pola prestación do servizo de distribución de auga, gas, electricidade, e outros abastecementos públicos incluídos os dereitos de enganche de liñas e colocación e utilización de contadores e instalacións análogas, cando ditos servizos ou subministros sexan prestados por entidades locais”. A ALCALDESA Asdo. Mª del Carmen Alonso Alonso